ΓΡΑΠΤΗ ΕΡΩΤΗΣΗ E-3192/01

υποβολή: Raffaele Costa (PPE-DE) προς την Επιτροπή

(20 Νοεμβρίου 2001)

Θέμα: Χρηματοδότηση του διευρωπαϊκού δικτύου

Δύναται η Επιτροπή να παράσχει πλήρες και λεπτομερές πλαίσιο της προόδου των διαδικασιών και της χρηματοδότησης για τα σχέδια και τα εκτελούμενα έργα που αφορούν το ευρωπαϊκό δίκτυο μεταφορών· Έχουν μήπως γίνει αναθεωρήσεις στο πρόγραμμα αυτό και, αν ναι, ποίες· Έχουν γίνει επενδύσεις στα έργα· Τι ποσά έχουν δαπανηθεί και για ποία έργα·

Απάντηση της κ. de Palacio εξ ονόματος της Επιτροπής

(18 Ιανουαρίου 2002)

Η Επιτροπή παραπέμπει το Αξιότιμο Μέλος του Κοινοβουλίου στις ετήσιες εκθέσεις που δημοσιεύει αναφορικά με την εφαρμογή του κανονισμού (ΕΚ) αριθ. 2236/95 του Συμβουλίου, της 18ης Σεπτεμβρίου 1995, όπου καθορίζονται οι γενικοί κανόνες χορήγησης κοινοτικής ενίσχυσης στον τομέα των διευρωπαϊκών δικτύων(1). Στις εν λόγω εκθέσεις δίδεται μια εικόνα των χρηματοδοτουμένων σχεδίων για τα διευρωπαϊκά δίκτυα και για άλλα κοινοτικά χρηματοδοτικά όργανα (Ταμείο Συνοχής και Ευρωπαϊκό Ταμείο Περιφερειακής Ανάπτυξης) καθώς και των δανειοδοτήσεων της Ευρωπαϊκής Τράπεζας Επενδύσεων. Στις εκθέσεις αυτές παρουσιάζονται επίσης οι σημαντικότερες μεταβολές σχετικά με τη νομοθεσία και τις σχετικές διαδικασίες. Η τελευταία διαθέσιμη έκθεση αναφέρεται στο έτος 1999(2). Η έκθεση για το έτος 2000 θα διαβιβαστεί στο Κοινοβούλιο σε μερικούς μήνες.

Η Επιτροπή συντάσσει εξάλλου εκθέσεις γενικότερης φύσεως για το σύνολο των πραγματοποιουμένων βημάτων στην εφαρμογή των κοινοτικών κατευθυντηρίων γραμμών αναφορικά με την ανάπτυξη του διευρωπαϊκού δικτύου μεταφορών (απόφαση αριθ. 692/96/ΕΚ του Κοινοβουλίου και του Συμβουλίου, της 23ης Ιουλίου 1996(3)). Οι εν λόγω εκθέσεις συντάσσονται με βάση έρευνες διεξαγόμενες στα κράτη μέλη και παρέχουν μια εικόνα των πραγματοποιουμένων επενδύσεων στους διάφορους τομείς που συνθέτουν το διευρωπαϊκό δίκτυο, όχι μόνο σε αυτούς που συγχρηματοδοτούνται από την Επιτροπή αλλά και επίσης σε εκείνους που χρηματοδοτούνται καθ'ολοκληρίαν από τα κράτη μέλη. Η τελευταία διαθέσιμη έκθεση που καλύπτει τα έτη 1996-1997 έχει διαβιβαστεί στο Κοινοβούλιο(4). Η έκθεση που καλύπτει τα έτη 1998-1999 βρίσκεται στα τελευταία στάδια και θα διαβιβασθεί προσεχώς στο Κοινοβούλιο.

Η κοινοτική χρηματοδοτική ενίσχυση σε σχέδια κοινού ενδιαφέροντος του διευρωπαϊκού δικτύου μεταφορών, (κονδύλι προϋπολογισμού B5-700), για την περίοδο 2001-2006, θα χορηγηθεί στα πλαίσια του ενδεικτικού πολυετούς προγράμματος που θέσπισε η Επιτροπή στις 19 Σεπτεμβρίου 2001 και του οποίου έλαβε γνώση το Κοινοβούλιο. Το πρόγραμμα αυτό, συνολικού ύψους 2 780 δισ. (66 % των διαθέσιμων πόρων για το διευρωπαϊκό δίκτυο μεταφορών στην περίοδο 2000-2006), εμπεριέχει διπλό αντικειμενικό σκοπό: πληρέστερη ικανοποίηση των ειδικών αναγκών των μεγάλων σχεδίωνποδομής των μεταφορών και αποτελεσματικότερη διαχείριση του κοινοτικού προϋπολογισμού. Το πρόγραμμα αυτό απευθύνεται στις σημαντικότερες προτεραιότητες που ετέθησαν για την ανάπτυξη του διευρωπαϊκού δικτύου μεταφορών, όπως τα σχέδια που εγκρίθηκαν από το Ευρωπαϊκό Συμβούλιο του Έσσεν, στις 30 Νοεμβρίου 1994, το σχέδιο Γαλιλαίος, η εξάλειψη των κυκλοφοριακών συμφορήσεων, τα διασυνοριακά προγράμματα και τα έξυπνα συστήματα μεταφορών.

Η Επιτροπή εξάλλου θέσπισε στις 2 Οκτωβρίου 2001, στη συνέχεια της Λευκής Βίβλου για την ευρωπαϊκή πολιτική μεταφορών στον ορίζοντα του 2010, πακέτο δύο προτάσεων(5) αναφορικά αντιστοίχως με την τροποποίηση του προαναφερομένου κανονισμού και της απόφασης για τηνιοθέτηση νέων προτεραιοτήτων και για την αύξηση στο 20 % από το κόστος των σχεδίων του μεγίστου ορίου χρηματοδοτικής παρέμβασης στα διευρωπαϊκά δίκτυα, για ορισμένα σχέδια που τηρούν εντελώς καθορισμένα κριτήρια.

(1) ΕΕ L 228 της 23.9.1995.

(2) COM(2000)591 τελικό.

(3) ΕΕ L 228 της 9.9.1996.

(4) COM(98)614 τελικό.

(5) COM(2001)545 τελικό και. COM(2001)544 τελικό.